### Какво е горивен филтър?



Конструкцията на **горивен филтър** зависи от системата на впръскване на горивото и вида на двигателя. Филтрите се делят на **горивни филтри за дизел**, за инжекторни двигатели и за карбураторни двигатели.


* При дизелов двигател конструкцията на **горивен филтър дизел** е различна от бензиновия. Това се обуславя от наличието на вода в дизеловото гориво. За да се отстрани водата от горивото се използват филтри сепаратори. Това гарантира добър процес на горене и предпазва системата от корозия и повреди.


Друго важно изискване към филтрите за дизелово гориво е тяхната възможност за работа при ниски температури. Ниските температури предизвикват кристализация на парафина и задръстват филтъра.


Един качествен филтър подгрява горивото и осигурява оптимална смес от подгрятото гориво и горивото от резервоара, така че то да се филтрира нормално и да постъпва в двигателя.
* При бензинов двигател филтри сепаратори не са необходими. Карбураторният горивен филтър се поставя на горивната магистрала между горивния резервоар и 
[карбуратора](/karburatori-i-injekcioni_tb744/ "карбуратори и инжекциони"), с цел да се предпази карбуратора от замърсяване.


Корпусът е прозрачен за да се следи степента на замърсяването му. Филтриращият елемент е 15 до 20 микрона.
* Горивният филтър за инжекторен двигател обикновено е разположен под купето на автомобила. Филтриращият елемент е 5 до 10 микрона. Самият инжекторен двигател изисква по-финна филтрация. Корпусът на филтъра е направен от устойчива пластмаса или сплав на метали. Тези филтри са устойчиви на високо налягане и корозия.


